Паўстаў на месцы раньнесярэднявечнага граду і складаўся зь Дольнага (Ніжняга) і Горнага замкаў. Апошні быў абведзены дубовым парканам. Да яго праводзілі мост на ізьбіцах і ярусная брама. На дзядзінцы стаялі дом на дзьве хаты з каморамі і алькежам. У 1692 року верхні ярус брамы быў заняты параднай заляй, а замест дома быў збудаваны палац зь пяцьцю жылымі пакоямі, сталовай, алькежам і сенцамі.